Úradný vestník L 015 , 22/01/2004 S. 0031 - 0033



Smernica Komisie 2004/6/ES z 20. januára 2004, ktorou sa stanovuje výnimka smernice 2001/15/ES o odklade uplatňovania zákazu obchodu s niektorými výrobkami (Text s významom pre EHP) KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na smernicu Rady 89/398/EHS z 3. mája 1989 o aproximácii právnych predpisov členských štátov, ktoré sa týkajú potravín na určité nutričné využitie [1], najmä na jej článok 4 ods. 2, keďže: (1) Smernica Komisie 2001/15/ES z 15. februára 2001 o látkach, ktoré sa na osobitné výživové účely môžu pridávať do potravín na špeciálne výživové použitie [2], špecifikuje niektoré kategórie látok a pre každú z nich uvádza chemické látky, ktoré môžu byť použité vo výrobe potravín na použitie v špeciálnej výžive; ustanovuje, že členské štáty musia zakázať obchod s potravinami, ktoré nie sú v súlade so smernicou, s účinnosťou od 1. apríla 2004. (2) V čase schválenia smernice 2001/15/ES niektoré látky, pridané na účely špeciálnej výživy do niektorých potravín na použitie v špeciálnej výžive, ktoré sa predávajú v niektorých členských štátoch, nemohli byť zahrnuté do prílohy tejto smernice, pretože neboli zhodnotené Vedeckým výborom pre potraviny (SCF); (3) Počas hodnotenia týchto látok Európskym úradom pre bezpečnosť potravín (EFSA), ich použitie by malo byť ďalej povolené vo výrobe výrobkov, ktoré boli predávané pred nadobudnutím účinnosti tejto smernice; (4) Dátum 1. apríl 2004, ustanovený v článku 3 písm. b) smernice 2001/15/ES, vyžaduje, aby táto smernica bola transponovaná v krátkom čase. (5) Nakoľko by sa mala ustanoviť výnimka zo smernice 2001/15/ES; (6) opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat, PRIJALA TÚTO SMERNICU: Článok 1 Odchylne od písmena b) v druhom pododseku článku 3 smernice 2001/15/ES, ak platia požiadavky prvého pododseku článku 1 ods. 1 smernice, a do 31. decembra 2006 členské štáty môžu pokračovať v povoľovaní na svojom území obchodu s výrobkami, obsahujúcimi látky uvedené v prílohe tejto smernice, ak: a) Európsky úrad pre bezpečnosť potravín nevydal negatívne stanovisko týkajúce sa používania látky vo výrobe potravín na použitie v špeciálnej výžive, na ktoré sa uplatňuje smernica 2001/15/ES; b) príslušná látka sa používa vo výrobe jednej alebo viacerých potravín na použitie v špeciálnej výžive, ktoré boli uvedené na trh v spoločenstve ku dňu nadobudnutia účinnosti tejto smernice. Článok 2 1. Členské štáty uvedú do platnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. marca 2004. Bezodkladne oznámia Komisii text týchto ustanovení a tabuľku zhody medzi týmito ustanoveniami a touto smernicou. 2. Členské štáty oznámia Komisii znenie hlavných ustanovení vnútroštátneho právnych prepdisov, ktoré prijmú v oblasti pôsobnosti tejto smernice. Článok 3 Táto smernica nadobúda účinnosť v 20. deň odo dňa jej uverejnenia v Úradnom vestníku Európskej únie. Článok 4 Táto smernica je adresovaná členským štátom. V Bruseli 20. januára 2004 Za Komisiu David Byrne Člen Komisie [1] Ú. v. ES L 186, 30.6.1989, s. 27. Smernica naposledy zmenená a doplnená nariadením (ES) č. 1882/1003 Európskeho parlamentu a Rady (Ú. v. ES L 284, 31.10.2003, s. 1). [2] Ú. v. ES L 52, 22.2.2001, s. 19. -------------------------------------------------- PRÍLOHA LÁTKY, KTORÉ MÔŽU BYŤ PRIDANÉ NA ÚČELY ŠPECIÁLNEJ VÝŽIVY DO POTRAVÍN NA POUŽITIE V ŠPECIÁLNEJ VÝŽIVE, NA KTORÉ SA VZŤAHUJE SMERNICA 2001/15/ES Kategória 1. Vitamíny VITAMÍN E - D-alfa-tokoferolpolyetylénglykol-1000-sukcinát Kategória 2. Minerály BÓR - kyselina boritá - boritan sodný VÁPNIK - chelát aminokyseliny - pidolát CHRÓM - chelát aminokyseliny MEĎ - chelát aminokyseliny ŽELEZO - hydroxid železnatý - pidolát železnatý - chelát aminokyseliny SELÉN - obohatené kvasnice HORČÍK - chelát aminokyseliny - pidolát MANGÁN - chelát aminokyseliny ZINOK - chelát aminokyseliny --------------------------------------------------